[O]mnibus presentes litteras inspecturis Renaldus decanus de Riparia Vanne salutem in Domino. Noverint universi quod Garnerus de Foisiaco in nostra presentia constitutus recognovit se dedisse in elemosinam perpetuam ecclesie Vallis lucentis tres denarios census super duas petias terre juxta Foissiacum sitas, quarum altera pecia Longa pena dicitur, reliqua vero petia terra super collem de defuncti Arnulphi vocatur in festo nativitatis beate Virginis Marie singulis annis apud Foisiacum percipiendos. Helias vero de Foisiaco in nostra presentia similiter constitutus de duabus petiis terre quarum altera terra ad communam vocatur, reliqua vero sita est a Chevanes el Animes quas idem Helias ab ecclesia Vallis lucentis tenebat, duobus denariis census se devestivit et Garnerium suum ipsis peciis investivit, ita quod in festo Nativitatis beate Marie idem Garnerius duos denarios predictos census reddere tenebitur sicut jamdictus Helyas tenebatur. Si autem super predictis quinque denariis census prefate ecclesie aliqua fieret injuria ad terras predicta jamdicta ecclesia assignaret et seculum modum injurie emendam levaret. Actum anno Domini M° CC° vicesimo quinto mense novembri.